****

**О Т Ч Е Т З А Д Е Й Н О С Т А**

на НЧ „Св. Паисий Хилендарски 1927Г г.” с. Кралев дол

**2021 година**

Докладът за дейността на Народно читалище „НЧ Св. Паисий Хилендарски 1927” - с. Кралев дол отчита изпълнението на дейностите по Годишната програма за развитие на читалищната дейност, разработена в изпълнение на чл. 26 а, ал.2 от Закона за Народните читалища, културния календар, реализираните проекти и внесените отчети за дейността им през 2021 година.

**1. ОСНОВНИ ЦЕЛИ:**

1.1. Обогатяване на културния живот;

1.2. Развитие на библиотечната дейност;

1.3. Превръщане на читалището в информационен център;

1.5 Съхраняване на народните обичаи и традиции;

1.6 Развитие и подпомагане на любителското художествено творчество;

1.7 Работа по проекти;

1.8. Партниране с местното самоуправление за развитието на културните процеси.

**2. ПРИОРИТЕТНИ ЗАДАЧИ:**

2.1. Работа в фестивали и младежки дейности;

2.2. Кандидатстване, разработване и реализиране на проекти;

2.3. Подготовка за предстоящия юбилей.

 **3. ДЕЙНОСТИ**

 3.1. Библиотечна и информационна дейност - библиотечния ни фонд наброява общо 8 891 библиотечни единици за 2021 год. има 136 читателя и 163 посещения в библиотеката, като за дома са 224 а в читалнята са 116.

 За популяризиране на дейността и фонда си читалищните библиотеки организират:

• Открити уроци, инициативи, свързани с книгата, културни мероприятия, изложби;

• Запознаване на учениците с изискванията, условията и начина за ползване на необходимата литература в библиотеките;

• Работа и с най-малките деца с цел зараждане на интерес към книгата.

 През 2021 г. ново постъпилата литература е:

- От дарения от институции и частни лица – 774 тома на стойност 2 816.43 лв;

- Закупена със средства от читалището – 12 тома на стойност 73.56 лв. Качеството на библиотечно-информационното обслужване зависи от обогатяването, организацията и управлението на библиотечните фондове, а от своя страна качеството на фонда е в пряка връзка с читателските търсения, потребности, интереси и наличните финансови средства.

**БИБЛИОТЕЧНО-ИНФОРМАЦИОНЕН ЦЕНТЪР** – регистрираните посещения за 2021 година са: 161.

**• МЕРОПРИЯТИЯ НА БИБЛИОТЕКАТА СЪВМЕСТНО С ЧИТАЛИЩЕТО**: Като по-значими през годината могат да бъдат посочени:

**месец януари**

14.01. Традиционна обиколка на мечкарската група в с. Кралев дол – участниците в това мероприятие бяха около 50 – 60 души , малки и големи.

 21.01. Бабин ден – сбирка на самодейците.

**месец февруари**

19.02. – Обесването на Васил Левски –витрина

26.02. „Работилничка за мартенички” в Детски отдел на библиотеката;

**месец март**

02.03. Витрина за отбелязване „Освобождението на България”;

08.03. Честване на 8-ми март – Ден на жената

**месец април**

24.04. – отбелязване на Цветница

30.04. – Изложба на боядисани яйца и козунаци изработени от самодейци

**месец май**

01.05 Годишнина на читалището

06.05. Сбирка на самодейците по случаи Гергьовден

09.05. – Летен Св. Никола – бобен курбан на черквата в селото

24.05 Честване деня на славянската писменост и култура с децата от селото.

**Месец юни**

01.06. – Отбелязване на Ден на детето

19.06. – Курбан посветен на Деня на Паисий

29.06. – Курбан за Петров ден на Черквата в селото

**Месец август**

15.08. Голяма Богородица – Курбан на месността „Света вода”

**месец септември**

06.09. Ден на Съединението на Източна Румелия с Княжество България –витрина

18.09. Традиционен събор на с. Кралев дол „Кръстовден”

**месец октомври**

01.10. Деня на Будителите-витрина

**Месец декември**

10.12. Изложба на традиционни български ястия

30.12. Връчване на грамота – „Читател на годината“

Поради създалата се епидемична обстановка читалището преустанови провеждането на мероприятия, които предпоставят събирането на повече хора.

2. Художествено-творчески процес в читалището - в читалището развиват своя талант и умения две художествени формации. Всички самодейни състави са основни участници в провеждането на културни прояви и събития от празничния календар на читалището, както и този на община Перник.

 **Женски хор за обработен и автентичен фолклор, с ръководител Иван Иванов** - Песните, които изпълнява хора са от всички фолклорни области. За отчетния период те зарадваха с изпълненията си зрителите с участието си в празничен концерт по повод Деня на жената. **Мечкарска група, с ръководител Пламен Георгиев** - Мечкарската група към читалището е една от най-добрите в региона. Основен участник е в провеждащия се традиционния празник „Сурва” в гр. Перник отчет за изпълнение на Програмата за дейността на читалището за 2021 г. е традиционната обиколка на групата в с. Кралев дол.

**ДРУГИ ПРИОРИТЕТИ НА РАБОТА**

Проекти, по които сме работили през годината:

 • Проектен за обогатяване на библиотечния фонд. /не спечелен/

**6. АДМИНИСТРАТИВНА ДЕЙНОСТ**

 Основните документи за дейността на библиотеката са съобразени със Закона за обществените библиотеки, устройствения правилник и други нормативни документи. В длъжностните характеристики, в инструкции, заповеди и планове са делегирани правомощия и отговорности на работещите в читалището, в изпълнение на преките им задължения. Служителите са запознати с Етичния кодекс, Устройствения правилник на читалището, Правилник за вътрешния трудов ред, Правилник за документооборота, Вътрешните правила за работна заплата и други. Документите, свързани с обслужване на читателите са поставени на видно място в библиотеката и е осигурен свободен достъп до тях за читателите. Библиотеката е администратор на лични данни.

**7. ИЗВОДИ:**

Утвърждава се мястото на читалището като обществено-значима институция със собствен принос в полза на гражданите. Считаме, че посоката, в която се развива дейността ни и реализираните инициативи способстват за постигане на дългосрочните цели, които сме си поставили. Ръководството и екипът на читалището продължават да работят за разширяване кръга от партньори с културни институти, НПО, учебни заведения, както и в посока на подобряване на предлаганите услуги, с цел привличане на нови потребители. Търсим възможности за кандидатстване по проекти и програми, с които да обезпечим дейността на читалището.

**8. РАЗХОДВАНИ СРЕДСТВА ОТ БЮДЖЕТА ЗА 2021 г**.

През изминалата година читалището работи по утвърдени субсидии, отпуснати от държавния и общински бюджет и финансови постъпления от наеми, такси, членски внос, дарителства. Държавната субсидия за 2021 год. е на стойност 39 520,00 лв. за 3,25 щатни бройки. Съгласно ЗНЧ читалището представя ежегодно пред Кмета на общината и общинския съвет доклад за осъществените читалищни дейности в изпълнение годишната програма за дейността си и за изразходваните от приетата програма средства през предходната година. В тази връзка общият размер на изразходваните от допълваща субсидия, постъпили от община Перник и обезпечили Програмата за дейността на читалището за 2021 г., разпределени както следва:

• За хонорари на художествения ръководител , работещ към читалището с внесен данък върху тях;

• За организиране и провеждане на културни прояви ;

 • За ел. енергия и ВиК.

 • За телефони и интернет;

 • За консумативи - канцеларски, хигиенни и др..

**Преди да бъде подаден в община Перник годишния доклад за осъществените читалищни дейности в изпълнение на Програмата за развитие на читалището и разходваните за нейното изпълнение средства за 2021 г., беше разгледан и приет на заседание на Настоятелството.**

23.03.2022 г. Председател:……………..

с. Кралев дол /Пл. Георгиев/